proxectonos/corpus_dominio_legal_administrativo_tmp huggingface dataset:
08/06/2020 | Administración LocalMunicipal
Cee
Aprobación inicial da modificación do artigo 3 do Regulamento da venda ambulante no Concello de Cee

O Pleno do Concello de Cee, na sesión ordinaria que realizou o día 29 de maio de 2020, acordou aprobar inicialmente a modificación do artigo 3 do Regulamento da venda ambulante no Concello de Cee, publicado definitivamente no BOP do 31 de xaneiro de 2011, co obxecto de introducir a regulación da transmisión dos postos de venda. En cumprimento do disposto no artigo 49. b) da Lei 7/1985, do 2 de abril, Reguladora das bases do réxime local, sométese o expediente a información pública polo prazo de 30 días hábiles, contados a partir da publicación do presente anuncio no Boletín Oficial da Provincia da Coruña (BOP), co fin de que os interesados poidan examinalo e presentar as reclamacións ou suxestións que consideren oportunas. Concluído o período de información pública, se se presentaron reclamacións e/ou suxestións, deberán resolverse estas, incorporándose ao texto da modificación as alteracións derivadas da resolución das alegacións. A aprobación definitiva correspóndelle ao Pleno, de conformidade co disposto polos artigos 22.2. d) e 49 da Lei 7/1985, de 2 de abril, Reguladora das Bases do Réxime Local, previo Ditame da Comisión Informativa. No caso de que non se presenten reclamacións en relación coa aprobación inicial da modificación no prazo de información pública, entenderase definitivamente adoptado o acordo, ata entón provisional. O acordo de aprobación definitiva [expresa ou tácita] da modificación, co texto íntegro da mesma, debe publicarse para o seu xeral coñecemento no taboleiro de anuncios do Concello e no Boletín Oficial da Provincia, tal e como dispón o artigo 70.2 da Lei 7/1985, de 2 de abril, Reguladora das Bases do Réxime Local. En Cee, o 2 de xuño de 2020 A alcaldesa Margarita Lamela Louzán [Documento asinado electrónicamente]
08/06/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.65268. Pavimentación e muros. Concello de Miño

Virginia Alicia Vine Laboudi, solicita de Augas de Galicia por atoparse nas marxes do río Xarío, a autorización de obras, na parcela de referencia catastral 4416619NJ6041N0001QS, no lugar de Río Bañobre Castro, nº 7 E, parroquia de Miño (Santa María), Concello de Miño (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.65268. As obras solicitadas consisten na execución do proxecto de: “Muros de contención de tierras y urbanización interior de parcela”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Miño ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 1 de xuño de 2020 O xefe do servizo territorial Néstor Rodríguez Arias
08/06/2020 | Administración LocalMunicipal
Cerdido
Conta xeral 2019

Informada a conta xeral do ano 2019 pola Comisión de Contas do Concello de Cerdido o día vinte e nove de maio de 2020, cómpre iniciar un período de exposición pública, por prazo de quince días, durante os cales e oito máis os interesados poden presentar as reclamacións que estimen pertinentes. Cerdido, 29 de maio de 2020 O Alcalde Benigno Galego Castro
08/06/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.71502. Valdés Núñez, S. L. Teo

ANUNCIO DE INFORMACIÓN PÚBLICA CLAVE: DH. V15.71502 VALDÉS NÚÑEZ, S. L., de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 287,7 m 3 /ano de augas residuais industriais depuradas ao río Tella (cunca do río Ulla) e dun caudal máximo de 273,75 m 3 /ano de augas residuais fecais depuradas por infiltración no terreo procedentes da estación de servizo «Os Tilos» localizada na estrada AC-841, na parroquia de Recesende (T. M. Teo). As augas residuais industriais xeradas na zona de subministro, na zona de descarga e nas cabinas de lavado, así como as xeradas na antiga zona de servizos de aire-auga, son tratadas nun separador de hidrocarburos con célula coalescente de clase I de 6 L/s de capacidade e 3.000 L de volume, de dimensións 1,74 m de diámetro e 1,59 m de altura. As augas residuais industriais depuradas vértense á cuneta da estrada AC-841 no punto de coordenadas UTM (ETRS89): X=537.031; Y=4.739.068; incorporándose ao río Tella (cunca do río Ulla) no punto de coordenadas UTM (ETRS89): X=536.898; Y=4.738.675. As augas residuais fecais xeradas nas instalacións son tratadas nunha fosa séptica de decantación-dixestión con filtro biolóxico en PRFV deseñada para 4 habitantes equivalentes de 1.400 L de volume total e dimensións 1,078 m de diámetro e 1,86 m de lonxitude. As augas residuais fecais depuradas vértense por infiltración no terreo (cunca do río Ulla) mediante condución de drenaxe en gabia filtrante de 12 m de lonxitude, 2 m de anchura e 2 m de profundidade, no punto de coordenadas UTM (ETRS89): X=537.064; Y=4.739.069. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 1 de xuño de 2020. Xefa da Área de Vertidos - Florin Iulian Hulme Rel
08/06/2020 | Administración LocalMunicipal
Vimianzo
Anuncio de aprobación definitiva de modificación da base de execución núm.52 do orzamento do ano 2019 prorrogado ao 2020

Aprobado inicialmente polo Pleno desta Corporación, en sesión ordinaria celebrada o día 24.04.2020, o expediente de modificación das bases de execución do orzamento para o ano 2019, prorrogado ao 2020, base núm.52, anexo de subvencións nominativas, e exposto o expediente ao público por prazo de quince días hábiles en virtude de anuncio publicado no BOP núm.65, de data 30.04.2020, e non téndose presentadas reclamacións ou alegacións á dita modificación, en cumprimento do disposto no artigo 169.1 do RDL 2/2004, do 5 de marzo, polo que se aproba o texto refundido da Lei reguladora das facendas locais, enténdese definitivamente aprobada. Vimianzo, 2 de xuño de 2020 A Alcaldesa Mónica Rodríguez Ordoñez
08/06/2020 | Administración LocalMunicipal
Monfero
Exposición pública aprobación padróns fiscais S. A. F. abril 2020

Por resolución da Alcaldía de data 26/05/2020 aprobáronse os padróns fiscais do mes de ABRIL de 2020 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos 1.101,85€ de € e 24,01€. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Monfero, 26 de MAIO de 2020 O Alcalde Andrés Feal Varela.
04/06/2020 | Administración LocalMunicipal
Abegondo
Aprobación orzamento 2020

En sesión celebrada polo Pleno do Concello o día 28 de maio de 2020, aprouse inicialmente o orzamento xeral, as bases de execución, a plantilla e o catálogo de postos de traballo do Concello para o exercicio 2020. En cumprimento do disposto no artigo 169.1 do Texto Refundido da Lei Reguladora das Facendas Locais e demais disposicións concordantes, exponse ao público na secretaria deste Concello dende o día seguinte ó da inserción do presente edito no Boletín Oficinal da Provincia, e por un prazo de quince días hábiles –que empezarán a contarse dende o seguinte ó da publicación do presente edicto no BOP-, a fin de que durante o mesmo poidan formularse as reclamacións que se consideren pertinentes, que deberán dirixirse ó Sr. Alcalde da Corporación. No caso de que transcorrido o prazo de información pública non se tivesen presentado reclamacións, o Orzamento considerarase definitivamente aprobado. En caso contrario, o Pleno disporá dun mes para resolver aquelas. O que se fai público ós efectos previstos na citada lexislación. Abegondo, 29 de maio de 2020 O alcalde José Antonio Santiso Miramontes
04/06/2020 | Administración LocalMunicipal
Cerceda
Secretaría
Ádaptación por cambio de Corporación de adicacións exclusivas e parcial

En sesión de Concello Pleno, celebrada o 28/5/2020, adoptouse o seguinte acordo que se transcribe: Tendo en conta os cambios desta Corporación Municipal, compre a adaptación do réxime de retibucións exclusivas e parciais. Estas figuraban no anterior acordo de data 2/7/2019, con denominación das concellerías a ocupar, co cual non se adaptan a realidade neste momento. Polo que se cambia a nomenclatura facendo ésta, mais xenérica, sin variar o total do salario. Vistos os artigos 75.4 e 75.5 da Lei 7/1985, de 2 de abril, reguladora das Bases de Réxime local, que establece que os membros das Corporacións Locais poden percibir retribucións polo exercizo do seu cargo, tanto en réxime de dedicación exclusiva, así como, no caso de que non se perciban retribucións por dedicación exclusiva nin parcial, asistencias pola concurrencia efectiva ás sesións dos órganos colexiados da Corporación, na contía sinalada polo propio Concello Pleno. Correspondelle, así mesmo, o réxime de desenvolvemento das normas de aplicación xeral nas Administracións Públicas no que se refire ás indemnizacións polos gastos efectivos ocasionados no exercizo do seu cargo. Visto o artigo 13 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réximo Xurídico das Entidades Locais, en diante ROF, que tras reiterar o anterior, indica que o Pleno corporativo, a proposta do Presidente, determinará, dentro da consignación global contida no orzamento, a relación de cargos da Corporación que poderán desempeñarse en réxime de adicación exclusiva e, polo tanto, con dereito a retribución, así como as contías que correspondan a cada un deles en atención ao seu grado de responsabilidade. Tendo en conta o artigo 75.5 da LBRL preceptúa que os acordos plenarios referentes as retribucións dos cargos con adicación exclusiva ou parcial, así como o réxime de indemnizacións e asistencias deberán publicarse íntegramente no Boletín Oficial da Provincia e no Taboleiro de Edictos do Concello. No exercizo da atribución que me cofire o artigo 21.1 a. da Lei 7/1985, do 2 de abril, reguladora das Bases de Réxime Local, proponse polo tanto ó Concello Pleno o seguinte Primeiro. Aprobar a relación de cargos que deberán desempeñarse en réxime de adicación exclusiva, coa súa correspondente retribución bruta anual: · Dedicación exclusiva 1: 32.000 euros. · Dedicación exclusiva 2: 32.000 euros. · Adicación parcial (37,5 % xornada): 12.000 euros. Segundo. Publicar íntegramente o presente acordo no Boletín Oficial da Provincia, no Portal de Transparencia do Concello e no Taboleiro de Edictos do Concello. O que se publica para xeral coñecemento e efectos. Cerceda, 1 de xuño de 2020. O Alcalde-Presidente, Juan Manuel Rodríguez García.
04/06/2020 | Administración LocalMunicipal
Teo
Reanudación prazo convocatoria axudas ensino e transporte curso 2019/2020

No Boletín Oficial da Provincia número 204 de data 25 de outubro de 2019 publícanse as bases da convocatoria de axudas para o ensino e o transporte do curso escolar 2019/2020. Na base oitava establécese un prazo de 10 días para subsanación de documentación unha vez que a comisión avaliadora valora as solicitudes presentadas. Visto que con data 13/03/2020, e á vista das medidas preventivas adoptadas en materia de saúde pública na Comunidade Autónoma de Galicia, como consecuencia da evolución da epidemia do coronavirus COVID-19, e co fin de evitar na medida do posible a afluencia de público no rexistro xeral do Concello e así mesmo posibilitar o cumprimento pola cidadanía que debería achegar documentación para a continuación deste procedemento, adóptase resolución de modificación da base oitava da convocatoria destas axudas, e modifícase o prazo de subsanación do 1 ao 30 de abril de 2020. Visto que mediante o Real Decreto 463/2020, de 14 de marzo, polo que se declara o estado de alarma para a xestión da situación da crise sanitaria ocasionada polo COVID-19 (BOE núm.67, do 14/03/2020) se suspenden todos os prazos administrativos, suspensión que tamén afecta por tanto ao prazo anteriormente citado. Visto que a partir do 1 de xuño reanúdanse os prazos administrativos que foron suspendidos durante o estado de alarma, en virtude do previsto no artigo 9 do Real Decreto 537/2020, de 22 de maio, faise público, para maior claridade, que o prazo de subsanación comezará a contar dende o día 01/06/2020 ata o día 30/06/2020, ambos inclusive, quedando a lista do alumnado que debe achegar documentación para continuar o procedemento, exposta no taboleiro de edictos e na web municipal a partir de hoxe, día 29 de maio de 2020. Teo, 29 de maio de 2020 O alcalde Rafael Carlos Sisto Edreira
04/06/2020 | Administración LocalMunicipal
Muxía
Anuncio derogación ordenanzas

O Pleno deste Concello, en sesión de 28 de maio 2020 aprobou inicialmente a derogación das ordenanzas fiscais reguladoras da taxa de ocupación de terreos de uso público con mesas, sillas, cadeiras e elementos auxiliares con finalidade lubcrativa e da taxa sobre postos, barracas, casetas de venda, espectáculos ou atraccións situados en terrenos de uso público. O expediente queda exposto ao público durante prazo de 30 días, contados dende o seguinte ao desta publicación no Bop. De non producirse reclamacións neste período, o acordo entenderase definitivamente adoutado. Muxía, 1 de xuño 2020. O Alcalde. Marcos Paulo Bekkali Bennis.
04/06/2020 | Administración LocalMunicipal
Coristanco
Aprobación inicial modif. créd.1/2020 (Expte. CE 1/2020)

ANUNCIO Aprobación inicial de modificación de créditos núm.1-2020 de crédito extraordinario (Expte. CE 1-2020) O Pleno deste Concello, na sesión ordinaria que tivo lugar o día 28 de maio de 2020, aprobou inicialmente a modificación de créditos núm.1/2020 sobre o orzamento do Concello de Coristanco correspondente ao exercicio 2020, de aprobación dun crédito extraordinario (Expte. CE 1/2020), por un importe total de 497.613,83 €. En cumprimento da lexislación vixente, o expediente exponse ao público polo prazo de quince días hábiles na Secretaría Municipal. O devandito prazo comezará a contarse a partir do día seguinte a aquel en que apareza publicado este Edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao alcalde-presidente. No caso de non presentárense reclamacións, considérase a modificación definitivamente aprobada. Documento asinado electrónicamente por Juan Carlos García Pose, alcalde do Concello En Coristanco, 29 de maio de 2020
04/06/2020 | Administración LocalMunicipal
Coristanco
Aprobación inicial modif. créd.2/2020 (Expte. SC 1/2020)

ANUNCIO Aprobación inicial de modificación de créditos núm.2/2020 de suplemento de crédito (Expte. SC 1/2020) O Pleno deste Concello, na sesión ordinaria que tivo lugar o día 28 de maio de 2020, aprobou inicialmente a modificación de créditos núm.2/2020 sobre o orzamento do Concello de Coristanco correspondente ao exercicio 2020, de aprobación dun suplemento de crédito (Expte. SC 1/2020), por un importe total de 65.223,75 €. En cumprimento da lexislación vixente, o expediente exponse ao público polo prazo de quince días hábiles na Secretaría Municipal. O devandito prazo comezará a contarse a partir do día seguinte a aquel en que apareza publicado este Edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao alcalde-presidente. No caso de non presentárense reclamacións, considérase a modificación definitivamente aprobada. Documento asinado electrónicamente por Juan Carlos García Pose, alcalde do Concello En Coristanco, 29 de maio de 2020
04/06/2020 | Administración LocalMunicipal
Cariño
Modificación Bases educación familiar e apertura de novo prazo

No BOP nº 53, de 20/03/2020 foi publicado o anuncio de convocatoria do proceso relativo á selección dun/dunha educador/a familiar, ao abeiro do programa de financiamento dos Servizos Sociais Comunitarios Municipais para o ano 2020 da Deputación provincial da Coruña, publicándose as bases reguladoras aprobadas por Decreto Alcaldía de 12/03/2020. En data 24/03/2020 a representación do Colexio Oficial de Traballo Social interpón recurso de reposición contra as meritadas bases, alegando que na base 5. b. l) sobre o requisito académico, se exclúe aos profesionais do Traballo Social da posibilidade de presentarse á convocatoria. No Bop nº 55, de 27/03/2020, publícase anuncio de suspensión do prazo de presentación de instancias do presente expediente 2020/E001/000001, como consecuencia do Estado de Alarma decretado polo goberno español mediante RD 463/2020, de 14 de marzo. Mediante Decreto Alcaldía 185/2020, de 27/05/2020 foi estimado o recurso de reposición interposto polo Colexio Oficial de Traballo Social e, en consecuencia, modificouse a base 5. b.1 ) das que rexen a convocatoria, incluíndo entre as titulacións de acceso ao procedemento selectivo ás persoas en posesión dalgún dos seguintes títulos: Diplomado/a en Traballo Social, Asistente Social e Graduado/a en Traballo Social. Na mesma resolución indícase que se manterán as solicitudes xa presentadas polos interesados, polo que non terán que volver a presentar dita documentación. O RD 537/2020, de 22 de maio, polo que se prorroga o Estado de Alarma declarado por RD 463/2020, de 14 de marzo, polo que se declara o estado de alarma para a xestión da crise sanitaria ocasionada polo COVID-19, no se artigo 9 establece que con efectos dende o 1 de xuño de 2020, o cómputo dos prazos administrativos suspendidos reanudaránse ou se reiniciarán. Polo tanto, a través do presente anuncio faise público que se abre novo prazo de DEZ DÍAS HÁBILES (contados a partir do presente anuncio no Boletín Oficial da Provincia), podendo presentarse as persoas en posesión das seguintes titulacións: 1.- Diplomado/Grao en educación social ou de habilitación profesional como educador/a social recoñecida por un colexio profesional de educación social.2.- Diplomado/a en Traballo Social, Asistente Social e Graduado/a en Traballo Social.3.- Primeiro ciclo da titulación de Licenciado/a en Pedagoxía ou Psicoloxía ou Psicopedagoxía.4.- Graduado/a ou licenciado/a en Pedagoxía, Psicoloxía ou Psicopedagoxía. Cariño, 1 de xuño de 2020.- O alcalde.- Ouadia Limaylla Luzar
04/06/2020 | Administración LocalMunicipal
Corcubión
Anuncio de aprobación inicial da aprobación do Regulamento do Servizo Corcubión Concilia

O Pleno do Concello de Corcubión, en sesión ordinaria celebrada o 25 de maio de 2020, acordou aprobar inicialmente o Regulamento do servizo Corcubión Concilia, polo que, en cumprimento do disposto nos artigos 49 e 70.2 da Lei 7/1985, de 2 de Abril, Reguladora das Bases de Réxime Local, e no artigo 56 do Real Decreto 781/1986, de 18 de Abril, polo que se aproba o Texto Refundido das disposicións legais vixentes en materia de Réxime Local, sométese o expediente a información pública por prazo de trinta días, a contar dende o seguinte a inserción do anuncio no Boletín Oficial da Provincia, para que poida ser examinado e se presenten as reclamacións oportunas. Se transcorrido o dito prazo non se presentaran alegacións, considerarase aprobado definitivamente dito acordo. Corcubión, 26 de maio do 2020 O alcalde Manuel Insua Insua
04/06/2020 | Administración LocalMunicipal
Cabana de Bergantiños
Aprobación inicial da modificación de crédito nº 9

Aprobado inicialmente polo Pleno da Corporación na sesión ordinaria celebrada en data 28 de maio de 2020 o expediente de modificación de crédito nº9 do orzamento prorrogado da Corporación para o exercicio 2020 mediante transferencia de crédito, exponse ao público a efectos de reclamacións durante 15 días hábiles, contados a partir do día seguinte ao da inserción do anuncio no Boletín Oficial da Provincia, de acordo co disposto nos artigos 169 e 177 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais. Cabana de Bergantiños, a 1 de xuño de 2020 O Alcalde D. José Muíño Domínguez
04/06/2020 | Administración LocalMunicipal
Laxe
Aprobación inicial derrogación Ordenanza fiscal nº. 8, reguladora da taxa por ocupación de terreos de uso público con mesas e cadeiras con finalidade lucrativa

O concello pleno en sesión celebrada o 28 de maio de 2020 aprobou provisoriamente a derrogación da ordenanza fiscal nº. 8, reguladora da taxa por ocupación de terreos de uso público con mesas e cadeiras con finalidade lucrativa. En cumprimento do disposto no artigo 17.1 e 2 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das Facendas Locais, queda exposto ao público, na secretaría-intervención deste concello, o correspondente expediente durante o prazo de trinta días hábiles, contados dende o seguinte ao da publicación do presente anuncio no Boletín Oficial da Provincia, con obxecto de que poidan presentarse reclamacións e suxestións polos interesados. De non se presentaren reclamacións, entenderase elevado a definitivo o acordo de aprobación provisional, consonte co disposto no artigo 17.3 do devandito Real decreto lexislativo. Laxe, a 29 de maio de 2020 O alcalde José Luis Pérez Añón
04/06/2020 | Administración LocalMancomunidades
Mancomunidade de Municipios da Comarca de Ordes
Anuncio provisional de modificación da Ordenanza do SAF

A Asemblea da Mancomunidade de Ordes, en sesión ordinaria de data 9 de marzo de 2020, aprobou provisionalmente a modificación da Ordenanza do servizo de axuda no fogar. De conformidade co establecido no art.17.1 e 2 do R. D. Lexislativo 2/2004, de 5 de marzo, ábrese un trámite de información pública polo prazo de 30 días, a contar dende a seguinte publicación do presente edicto no BOP, nestes días poderase examinar o expediente na secretaría da Mancomunidade e presentar as reclamacións que estimen oportunas. No caso de que non se presenten reclamacións, entenderase definitivamente adoptado o acordo ata entón provisional. Ordes, 29 de maio de 2020 A Presidenta, Susana García Gómez
04/06/2020 | Administración LocalMunicipal
Narón
Intervención
Aprobación definitiva expediente de modificación de créditos 05/2020

En cumprimento do disposto nos artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e no Real decreto 500/90, do 20 de abril, ao non presentarse alegacións durante o prazo de exposición ao público (publicado no BOP nº 67, de data 08/05/2020), queda automaticamente elevado a definitivo o acordo plenario do Concello de Narón, de data 30/04/2020, de aprobación inicial do expediente de modificación de créditos nº 05/2020: subexpediente nº 01/2020 de crédito extraordinario e suplemento de crédito, dentro do vixente orzamento muncipal, financiado co remanente de tesourería para gastos xerais procedente da liquidación do ano 2019, por un importe total de SEISCENTOS TRINTA E DOUS MIL DOUSCENTOS CINCUENTA E CATRO EUROS CON TRES CÉNTIMOS (632.254,03 €). En aplicación do artigo 169.3 do TRLRFL, o resumo por capítulos dos créditos do estado de gastos do orzamento, en relación ás modificacións introducidas por este expediente, quedaría como segue: Contra este acordo, que esgota a vía administrativa, poderase interpoñer directamente recurso contencioso, no prazo de dous meses contados a partir da presente publicación, tal como dispón o artigo 46.1 da Lei 29/98 de 13 de xullo, reguladora da xurisdición contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. En Naron, o 1 de xuño de 2020 Asdo. Marián Ferreiro Díaz. Alcaldesa-Presidenta
04/06/2020 | Administración LocalMunicipal
Mugardos
Contratación do posto de oficial 2ª de servizos municipais tras proceso selectivo

En cumprimento do disposto no artigo 25 do R. D. 364/1995, faise público que por Resolución desta Alcaldía, tras a realización do correspondente proceso selectivo polo sistema de concurso-oposición, procedeuse á contratación do seguinte posto de traballo, en réxime laboral indefinido: Mugardos, 1 de xuño de 2020 O Concelleiro delegado de Facenda, Persoal e Participación Cidadá (delegación efectuada pola Resolución da Alcaldía núm.114/2020, do 06.02.2020) D. José Miguel Mahía Prados
04/06/2020 | Administración LocalMunicipal
A Coruña
Oficina Orzamentaria
Aprobación do expediente M2/2020, modificativo do orzamento de 2020

O Excmo. Concello Pleno, en sesión extraordinaria e urxente realizada o día 1 de xuño de 2020, aprobou, por unanimidade, o seguinte expediente:  M2/2020 de concesión de créditos extraordinarios, suplementos de crédito, baixas por anulación de crédito, modificación do anexo de subvencións nominativas, modificación do anexo de investimentos e cambio de financiamento en proxectos de investimento do orzamento de 2020 O dito expediente aprobouse baseándose no artigo 177.6 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, que establece o seguinte: “Os acordos das entidades locais que teñan por obxecto a habilitación ou suplemento de créditos en casos de calamidades públicas ou de natureza análoga de excepcional interese xeral, serán inmediatamente executivos, sen prexuízo das reclamacións que contra eles promovésense, as cales deberán substanciarse dentro dos oito días seguintes á presentación, entendéndose desestimadas de non notificarse a súa resolución ao recorrente dentro de devandito prazo.” Permanecerá exposto ao público, no Servizo de Orzamentos e Estudos Económicos, sito no número 20 da rúa Franja, e no taboleiro de anuncios e edictos da sede electrónica do Concello da Coruña: https://sede.coruna. gob. es/. Publícase para os efectos previstos na lexislación citada. Faise constar que contra a aprobación poderá interpoñerse directamente recurso contencioso-administrativo segundo o teor do establecido no artigo 171 do TRLRFL, que se presentará ante a Sala correspondente do Tribunal Superior de Xustiza de Galicia no prazo de dous meses. O prazo contarase dende o día seguinte ao da publicación deste anuncio. Poderá interpoñerse calquera outro recurso que se estime procedente. A Coruña, 2 de xuño de 2020 Director de Economía, Facenda e Réxime Interior, Cleo Parajo Sanif
04/06/2020 | Administración LocalMunicipal
Muxía
Anuncio modificación de crédito 10/2020

O Pleno deste Concello, en sesión de 28 de maio 2020, adoutou acordo de aprobación inicial de expediente de modificación de crédito 10/2020, mediante Suplemento de crédito financiado por Remanente de Tesorería, que queda exposto ao público durante 15 días hábiles, contados apartir desta publicación no BOP. De non presentarse reclamacións ao respecto, o acordo entenderase definitivamente adoutado. Muxía, 1 de xuño 2020. O Alcalde. Niels Hernani Evans Mariño
04/06/2020 | Administración LocalMunicipal
Coristanco
Aprobación inicial de modificación do anexo de investimentos do orzamento do ano 2020

ANUNCIO Aprobación inicial de modificación do Anexo de Investimentos do Orzamento do Concello de Coristanco ano 2020 O Pleno deste Concello, na sesión ordinaria que tivo lugar o día 28 de maio de 2020, aprobou inicialmente a modificación do Anexo de Investimentos do orzamento do ano 2019 prorrogado para o ano 2020 e por un importe total de 509.613,83 euros. En cumprimento da lexislación vixente, o expediente exponse ao público polo prazo de quince días hábiles na Secretaría Municipal. O devandito prazo comezará a contarse a partir do día seguinte a aquel en que apareza publicado este Edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao alcalde-presidente. No caso de non presentárense reclamacións, considérase a modificación definitivamente aprobada. Documento asinado electrónicamente por Juan Carlos García Pose, alcalde do Concello En Coristanco, 29 de maio de 2020
04/06/2020 | Administración LocalMunicipal
Valdoviño
Aprobación inicial do padrón municipal de recollida domiciliaria de lixo, anualidade 2020

ANUNCIO INFORMACIÓN PÚBLICA Aprobación inicial do padrón municipal de recollida domiciliaria de lixo, anualidade 2020 EXPOSICIÓN PÚBLICA DO PADRÓN DO LIXO, ANUALIDADE 2020 Por Resolución da Alcaldía n.º 188/2020, de data 02/06/2020, aprobouse inicialmente o padrón municipal de recollida domiciliara de lixo correspondente ao exercicio 2020, que consta de 4.255 contribuíntes e ascende á cantidade de 360.913,46 euros. O que se fai público para que no prazo dun mes, contado a partir do día seguinte ao da publicación deste anuncio no BOP, os interesados poidan presentar as reclamacións que consideren oportunas; servindo esta exposición de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, Lei xeral tributaria. Transcorrido dito prazo e unha vez resoltas as reclamacións presentadas, se as houbera, procederase á aprobación definitiva e publicación e abrirase o período de cobranza correspondente de conformidade co Real Decreto 939/2005, regulamento xeral de recadación. Valdoviño, 3 de xuño de 2020. O alcalde Asdo.: Alberto González Fernández
04/06/2020 | Administración LocalMunicipal
Laxe
Exposición pública SAD abril

En data de 29 de maio de 2020 ditouse o Decreto da Alcaldía número 253/2020, cuxo teor literal é a seguinte: <<Logo de ver a Ordenanza Fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP nº 69 de 10/04/2014. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da alcaldía de data 29/05/2020, polo negociado de intervención e contabilidade elaborouse o Padrón do prezo público pola prestación do servizo de axuda no fogar correspondente ao mes de abril de 2020. En uso das atribucións que me confire o artigo 21.1. f) da Lei 7/1985, de 2 de abril, Reguladora das bases de réxime local, esta alcaldía Primeiro.- Aprobar o padrón do prezo público polo servizo de axuda no fogar correspondente ao mes de abril de 2020 que importa un total de mil cincocentos trinta e cinco euros e sesenta e sete cents (1.535,67 euros), que comprende un total de 35 recibos. Segundo.- Expoñer ao público o padrón aprobado, mediante a publicaciòn de edicto no Boletín Provincial da Provincia e no Taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria (LXT). Terceiro.- Contra as liquidacións aprobadas, os interesados poderán interpor recurso preceptivo de reposición ante o Sr. Alcalde -Presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses contado dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto.- O prazo de cobro en período voluntario será de 2 meses contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza Fiscal número 25, o cobro do prezo público realizarase unha vez transcorrido o período de exposición pública. Mándao e asínao en Laxe.>> En Laxe, a 1 de xuño de 2020 O alcalde José Luis Pérez Añón
04/06/2020 | Administración LocalMunicipal
Corcubión
Anuncio de aprobación provisional da modificación da Ordenanza fiscal núm.12 reguladora da taxa pola prestación do servizo da escola infantil municipal do Concello de Corcubión

O Pleno do Concello de Corcubión, en sesión ordinaria celebrada o 25 de maio de 2020, acordou a aprobación provisional da modificacón da Ordenanza fiscal núm.12 reguladora da taxa pola prestación do servizo da Escola infantil municipal do Concello de Corcubión. En cumprimento do disposto no artigo 17.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido o dito prazo non se presentaran reclamacións, considerarase aprobado definitivamente o dito acordo. Corcubión, 26 de maio de 2020 O alcalde Manuel Insua Insua
04/06/2020 | Administración LocalMunicipal
Corcubión
Aprobación inicial do expediente de modificación de crédito núm.6/2020 na modalidade de crédito extraordinario

Aprobado o expediente de modificación de crédito núm.6/2020, na modalidade de crédito extraordinario, en sesión plenaria ordinaria celebrada o 25 de maio de 2020 e, en cumprimento do disposto no artigo 169.1, por remisión do artigo 177.2 do Real Decreto lexislativo 2/2004, de 5 de marzo, polo que se aproba o Texto refundido da Lei Reguladora das Facendas Locais, sométese o expediente a exposición pública polo prazo de quince días a contar dende o día seguinte á inserción deste anuncio no Boletín Oficial da Provincia de A Coruña, para que os interesados podan examinar o expediente e presentar as reclamacións que estimen oportunas. Transcorrido dito prazo sen que houbese reclamacións ou alegacións, entenderase aprobada definitivamente a modificación de crédito. Corcubión, 26 de maio de 2020 O Alcalde Manuel Insua Insua
04/06/2020 | Administración LocalMunicipal
San Sadurniño
Aprobación de padrón fiscal abastecemento domiciliario de auga potable cuarto trimestre de 2019

Apróbase por Resolución da Alcaldía con data de 28 de maio de 2020, o padrón cobratorio correspondente ó abastecemento domiciliario de auga potable do 4º trimestre do ano 2019, e de conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón someterase a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. No relativo ao canon da auga, a falta de pago no período voluntario suporá a existencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación San Sadurniño, 29 de maio de 2020. O ALCALDE, Secundino García Casal.
04/06/2020 | Administración LocalMunicipal
As Pontes de García Rodríguez
Secretaría
Anuncio de aprobación inicial do proxecto de urbanización do Poboado das Veigas (Poboado de ENCASO)

A Xunta de Goberno Local, na sesión extraordinaria urxente do día 29/05/2020, aprobou inicialmente o Proxecto de Urbanización do Poboado das Veigas (Poboado de ENCASO), que presentou no concello ENDESA Generación, SA, o día 30/04/2020 (RE sede núm.906), refundido. O proxecto o redactan o enxeñeiro de camiños, canles e portos Antonio J. Durán Maciñeira e o enxeñeiro técnico industrial Jean Rene Sonntag Bretaña, da empresa Proyfe, SL. De acordo co disposto no artigo 96.3 da Lei 2/2016, de 10 de febreiro, do solo de Galicia e no artigo 226 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, con este anuncio se somete o citado proxecto de urbanización a información pública polo período dun mes. O inicio do prazo dun mes contarase dende o día seguinte a súa publicación no Boletín Oficial da Provincia da Coruña. Durante o período de información pública, o proxecto poderá examinarse nas oficinas de urbanismo do concello (avenida de Castelao, número 36, 2º andar) en horario de 9:00 h a 14: h, para os efectos de que se presenten as alegacións e suxestións que se consideren pertinentes; asemade, poñerase o proxecto a disposición dos interesados na páxina web do concello (www.aspontes.org). As Pontes de Rosa Alegria Majuelos Lonsdale, 01 de xuño de 2020 O concelleiro delegado de Urbanismo e Coordinación do Goberno Antonio Alonso Román
04/06/2020 | Administración LocalMunicipal
Oroso
Anuncio de inicio de prazo de exposición pública da modificación da Relación de postos de traballo do Concello de Oroso

No BOP nº 55 do 27/03/2020 o Concello de Oroso procedeu a publicar o seguinte anuncio: “O Pleno do Concello en data 18 de marzo de 2020 procedeu á aprobación inicial da modificación da Relación de Postos de Traballo do concello. De conformidade co previsto no artigo 202 da Lei 2/2015, de 29 de abril, de emprego público de Galicia, exponse ao público polo prazo de 20 días hábiles, a fin de que durante o mesmo poidan formularse as reclamacións que se consideren oportunas. Transcorrido o devandito prazo sen interposición de reclamacións entenderase definitivamente aprobada. De conformidade co previsto na Disposición adicional terceira, punto 1, do Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19 o prazo de 20 días hábiles comezará a contar desde o momento en que perda vixencia o citado Real Decreto ou as prórrogas do mesmo.” Conforme establece o artigo 9 do Real Decreto 537/2020, de 22 de mayo, por el que se prorroga el estado de alarma declarado por el Real Decreto 463/2020, de 14 de marzo, por el que se declara el estado de alarma para la gestión de la situación de crisis sanitaria ocasionada por el COVID-19, con efectos desde o 1 de xuño de 2020, o cómputo dos prazos administrativos que foran suspendidos reanudarase ou reiniciarase, se así se tivera previsto nunha norma con rango de lei aprobada durante a vixencia do estado da alarma e as súas prórrogas. Tendo en conta isto e aos efectos de dotar da maior transparencia posible a exposición pública da RPT, faise público que o prazo de 20 días hábiles a fin de que poidan formularse as reclamacións que se consideren oportunas comeza a contar desde o día 1 de xuño de 2020 en virtude do previsto no artigo 9 do Real Decreto 537/2020, de 22 de maio. En Oroso a 29 de maio de 2020. O Alcalde. Cynthia Maria Legorburo Kalman.
04/06/2020 | Administración LocalMunicipal
Corcubión
Anuncio de aprobación inicial da modificación do Regulamento de réxime interno da escola infantil municipal do Concello de Corcubión.

ANUNCIO DE APROBACIÓN INICIAL DA MODIFICACIÓN DO REGULAMENTO DE RÉXIME INTERNO DA ESCOLA INFANTIL MUNICIPAL DO CONCELLO DE CORCUBIÓN. O Pleno do Concello de Corcubión, en sesión ordinaria celebrada o 25 de maio de 2020, acordou aprobar inicialmente a modificación do Regulamento de réxime interno da escola infantil municipal do concello de Corcubión, polo que, en cumprimento do disposto nos artigos 49 e 70.2 da Lei 7/1985, de 2 de Abril, Reguladora das Bases de Réxime Local, e no artigo 56 do Real Decreto 781/1986, de 18 de Abril, polo que se aproba o Texto Refundido das disposicións legais vixentes en materia de Réxime Local, sométese o expediente a información pública por prazo de trinta días, a contar dende o seguinte a inserción do anuncio no Boletín Oficial da Provincia, para que poida ser examinado e se presenten as reclamacións oportunas. Se transcorrido o dito prazo non se presentaran alegacións, considerarase aprobado definitivamente dito acordo. Corcubión, 26 de maio do 2020 O alcalde Manuel Insua Insua
04/06/2020 | Administración LocalMunicipal
Santiso
Información pública da Conta Xeral do exercicio 2019

Unha vez informada pola Comisión Especial de Contas deste Concello, en sesión celebrada o día 29 de maio de 2020, a Conta Xeral correspondente ao exercicio económico 2019, de conformidade co disposto no apartado 3 do artigo 212 do Real Decreto Lexilativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, queda exposta ao público na Secretaría-Intervención dete concello, por prazo de quince días, contados a partir do seguinte ó da inserción do presente edicto no Boletín Oficial da Provincia. Durante dito prazo e oito mais os interesados poderán presentar as reclamacións, reparos ou obsrvacións que estimen pertinentes de conformidade co disposto nos artigos 116 da Lei 7/1985, de 2 de abril, e 212.3 do Real Decreto Lexislativo 2/2004, de 5 de marzo. Santiso, 29 de maio de 2020 O ALCALDE Asdo.: Manuel Adán López
11/06/2020 | Administración LocalMunicipal
Vilarmaior
Aprobación padróns liquidación SAF maio 2020

Mediante Decretos da Alcaldía de data do 08 de xuño de 2020 aprobouse o padrón fiscal da taxa pola prestación do servizo de axuda no fogar, en libre concorrencia e de dependencia, correspondentes ao mes de maio de 2020, por importe de 917,70 euros e 2.322,49 euros respectivamente, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 08 de xuño de 2020. O ALCALDE, Carlos Vázquez Quintián
11/06/2020 | Administración LocalMunicipal
Boiro
SAF mes abril 2020

A Xunta de Goberno Local en sesión celebrada o día 3 de xuño do 2020 aprobou o Padrón Fiscal correspondente o mes de ABRIL, do prezo público da prestación do servizo de axuda a domicilio. Dito Padrón queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Durante dito prazo de exposición pública os interesados poderán examinar os Padróns e formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. Rematado o prazo de ingreso en voluntaria, declárase a esixibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. En Boiro a 4 de xuño de 2020 O Alcalde-Presidente José Ramón Romero García